钦定古今图书集成/理学汇编/学行典/第201卷 > 何源澄
## 钦定古今图书集成/理学汇编/学行典/第201卷 > 何源澄

按《兖州府志》：“何源澄，邹县人。隰州知州珠之孙也。天
性孝友，膂力过人。天启二年，妖贼攻城，源澄时年十
七岁，负八十八岁病祖，并护父母，引绳缒城而下。行
数里，遇贼，源澄持铁力斗，遇一贼，识其祖，指谓贼众
曰：‘弱孙负老祖，殊可悯’。乃释之。夜大雨，结草覆其祖，
晓又遇贼千馀人，源澄负祖立道旁，诉曰：‘此吾老祖
病父也，盍留我以全一家’。”卒免于难。至济宁，双足疮
泡大如钱，肉中棘刺百馀处，若罔觉者。